L 139/10 Jurnalul Oficial al Uniunii Europene 31.5.2007 REGULAMENTUL (CE) NR. 587/2007 AL COMISIEI din 30 mai 2007 privind stabilirea de norme detaliate de aplicare a Regulamentului (CE) nr. 1255/1999 al Consiliului în ceea ce priveşte acordarea ajutorului financiar pentru depozitarea privată a anumitor brânzeturi în perioada de depozitare 2007/2008 COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a picţei în sectorul laptelui şi al produselor lactate (!), în special articolul 10, întrucât: (1)  În conformitate cu articolul 9 din Regulamentul (CE) nr. 1255/1999, ajutorul financiar pentru depozitarea privată poate fi acordat pentru brânzeturile cu păstrare îndelungată şi pentru brânzeturile fabricate din lapte de oaie și|sau de capră și care necesită cel puţin șase luni pentru maturare, în cazul în care, pentru aceste brân- zeturi, evoluţia preţului și situația depozitării indică un dezechilibru major al pieţei care poate fi eliminat sau redus prin depozitarea sezonieră. (2) Natura sezonieră a producţiei anumitor brânzeturi cu păstrare îndelungată și a brânzeturilor  Pecorino Romano, Kefalotyri și Kasseri este agravată de faptul că sezonul de consum se află la antipodul sezonului de producție. Producţia fragmentată a acestor brânzeturi agravează și mai mult consecințele acestui caracter sezonier. Prin urmare, ar trebui să se prevadă depozitarea sezonieră în ceea ce priveşte o cantitate care corespunde diferenței dintre producția de vară şi cea de iarnă. (3) Ar trebui stabilite tipurile de brânzeturi eligibile pentru ajutor şi cantitățile maxime care pot beneficia de acesta, precum şi durata contractelor în funcție de cerințele reale ale pieței și posibilitățile de conservare ale brânzeturilor respective. (4)  Este necesar să se specifice condițiile contractului de depozitare şi măsurile esențiale care permit identificarea şi verificarea brânzeturilor care fac obiectul unui contract. Cuantumul ajutorului trebuie fixat în funcție de costurile de depozitare şi de echilibrul care trebuie menținut între brânzeturile eligibile pentru ajutor şi celelalte brânzeturi de pe piață. Având în vedere aceste informații și mijloacele financiare disponibile, cuantumul total al ajutorului nu trebuie modificat. (!) JO L 160, 26.6.1999, p. 48. Regulament, astfel cum a fost modificat ultima dată prin Regulamentul (CE) nr. 1913/2005 (O L 307, 25.11.2005, p. 2). (5)  Este necesar să se stabilească norme detaliate în ceea ce priveşte documentaţia, contabilitatea, frecvența şi natura controalelor. În acest sens, este necesar să se prevadă ca statele membre să poată obliga partea contractantă la achitarea totală sau parțială a costurilor de control. (6)  Este necesar să se precizeze că doar roțile de brânză standard sunt eligibile pentru ajutorul financiar de depo- zitare privată. (7) Măsurile prevăzute de prezentul regulament sunt conforme cu avizul Comitetului de gestionare a laptelui şi produselor lactate, ADOPTĂ PREZENTUL REGULAMENT: Articolul 1 Obiect Prezentul regulament stabileşte normele detaliate de acordare a ajutorului comunitar pentru depozitarea privată a anumitor brânzeturi (denumit în continuare „ajutor”) în temeiul articolului 9 din Regulamentul (CE) nr. 1255/1999, în perioada de depo- zitare 2007/2008. Articolul 2 Definiții În sensul prezentului regulament: (a) „lot de depozitare” înseamnă o cantitate de brânză de același tip, cântărind cel puțin două tone, care a fost depozitată într-un singur antrepozit, în aceeaşi zi; (b) „ziua de început a perioadei contractuale de depozitare” înseamnă ziua următoare celei de intrare în depozit; (c) „ultima zi a perioadei contractuale de depozitare” înseamnă ziua care o precedă pe aceea în care se efectuează scoaterea din depozit; (d) „perioadă de depozitare” înseamnă perioada în care brânze- turile se pot încadra în programul privind depozitarea privată, astfel cum este specificată în anexă pentru fiecare tip de brânzeturi.